Fra 1910 reiste Robert J. Flaherty verden rundt med amerikanske selskaper for å lete etter råstoff i undergrunnen. Da han jobbet som prospekterer i et jernbanefirma i Canada etter 1910, rådet sjefen, sir William Mackenzie, ham til å filme fra de ulike ekspedisjonene han var på. Selv om Flaherty ikke hadde noen erfaring med filmproduksjon fra før, syntes han dette var en god idé. I 1913 tok han med seg et filmkamera da han dro ut i den kanadiske villmarken.